Robežas ezers
Robežas ezers (arī Rebeža ezers, Rebežu ezers, Riebežas ezers, Robežu ezers; lietuviešu: Riebežeris) ir ūdenstilpe Augšdaugavas novada Medumu pagastā uz robežas ar Lietuvu. Izvietojies pagasta dienvidos Augšzemes aizsargājamo ainavu apvidū. Kopējā ezera platība 18,1 ha, no tiem Latvijā — 12,1 ha. Krasti stāvi, austrumos — slīpi, dibens — smilšains, dūņains. Ietek strauts no Kaļinaukas ezera Lietuvā, iztek Grendzes upe. Mīt rauda, asaris, plaudis, līdaka. Ziemeļaustrumu krastā peldvieta.